b'\n_START_ARTICLE_\nAmplitudna modulacija\n_START_PARAGRAPH_\nAmplitudna modulacija (kratica AM) je na\xc4\x8din prena\xc5\xa1anja informacij na daljavo s spreminjanjem jakosti oz. amplitude nosilnega signala s konstantno frekvenco. Najpogosteje se uporablja za komunikacijo z radijskim valovanjem in je obenem najstarej\xc5\xa1i na\xc4\x8din za radijski prenos zvoka._NEWLINE_Poseben na\xc4\x8din amplitudne modulacije je vklapljanje in izklapljanje nosilne frekvence, kjer ima nastali signal le dve vrednosti - 1 ali 0. Na ta na\xc4\x8din deluje telegraf, ki je najstarej\xc5\xa1a oblika komunikacije z elektri\xc4\x8dnimi signali (nekateri telegrafijo smatrajo kot prvi digitalni na\xc4\x8din komunikacije). V novej\xc5\xa1em \xc4\x8dasu pa ga uporablja standard Bluetooth za povezavo ra\xc4\x8dunalnika z mi\xc5\xa1ko, tipkovnico ali drugimi orodji.'